[{"text_idx": "#000001", "text": "Jaga pakkumist so\u0303prade vo\u0303i perega"}, {"text_idx": "#000002", "text": "majutus valitud hotellis, kogu reisi perioodil;"}, {"text_idx": "#000004", "text": "Punase mere a\u0308a\u0308res asuv Hurghada on Egiptuse populaarseim kuurort. Hurghada ja\u0308a\u0308b Kairost 450 km ning Luxorist 285 km kaugusele. Veel 1980-ndate aastate algul paiknes siin vaid pisike kaluriku\u0308lake, ent kui maailm avastas ku\u0308la la\u0308histelt maaglise veealuse maailma oma imekaunite korallrahude, va\u0308rvikirevate kalade parvede ja po\u0303nevate laevavrakkidega, sai siinsest rannikust u\u0308ks planeedi ku\u0308tkestavamaid sukeldumis- ning snorgeldamiskohti. Peagi kasvas Hurghadast Punase mere ta\u0308htsaim turismi- ja sukeldumiskeskus. Ta\u0308na laiuvad Hurghada kuldsel rannajoonel hotellid ligi 40 km ulatuses."}, {"text_idx": "#000005", "text": "Hurghada on u\u0308ks pa\u0308ikesepaistelisemaid kohti maailmas. Erilise vo\u0303lu annab kuurordile siinne kuiv ko\u0303rbekliima, ta\u0308nu millele on kergem kuumust aastaringselt taluda ka Euroopa temperatuuridega harjunud inimestel. Ku\u0308mnete kilomeetrite kaupa liivarandu on palistatud laia valiku erineva tasemega hotellidega. Siin saab ja\u0308rele proovida ko\u0303ik veespordilalad ujumisest, sukeldumisest ja snorgeldamisest alates ning purjetamise, lainelauaga so\u0303itmise vo\u0303i lihtsalt kalapu\u0308u\u0308giga lo\u0303petades. Hurghada on puhkusekoht just teile, kui soovite ta\u0308iel rinnal nautida vee- ja rannamo\u0303nusid, saada osa ehtsa ka\u0308rarikka idamaise turu o\u0303hustikust ning ostelda arvukates poodides. Lastega peredele peaks meeldima vo\u0303imalus ku\u0308lastada delfinaariumi, erinevaid veeparke ning \"Tuhande ja u\u0308he o\u0308o\u0308\" lossis toimivaid muinasjutulisi etendusi."}, {"text_idx": "#000006", "text": "Hurghada linn koosneb kolmest piirkonnast. Sakkala (kesklinn) on imeilusa Marina rannapromenaadiga kaasaegne linnakeskus, kus leidub ridamisi kauplusi, ko\u0303ikvo\u0303imalikke so\u0308o\u0308gikohti, baare ning hotelle. Stiilne Marina promenaad on u\u0308ks Hurghada kauneimaid kohti, kus saab ka nautida ko\u0303rgetasemelisi restorane ning rahulikku shoppingut ilma tu\u0308u\u0308tu kauplemiseta. El Dahar (vanalinn) on u\u0308htlasi kohalikuks elu- ning a\u0308rikeskuseks ja seal asuvad suuremad kauplused mo\u0303nede hotellidega. Enamjaolt elavad El Dahar\u2019is kohalikud ning siin asub mitu uhket mos\u030ceed ja palju bazaare. See linnaosa on parim piirkond kohaliku elu-oluga tutvumiseks. Vanalinna olulisemate vaatamisva\u0308a\u0308rsuste hulka kuuluvad Hurghada peamine mos\u030cee, selle la\u0308histel asuv kopti kirik (Pu\u0308ha Shemouni katedraal) ning linna suurim araabiapa\u0308rane turg. Hiljuti tekkinud ta\u0308napa\u0308evane Village Road (uus linnaosa) meelitab 5 km pikkuse jalaka\u0308ijate promenaadiga, mis on a\u0308a\u0308ristatud rohkete hotellide, kaupluste, kohvikute ja baaridega."}, {"text_idx": "#000007", "text": "Hotelle leidub ka Hurghada linnast va\u0308ljaspool, na\u0308iteks Al Ahli piirkonnas po\u0303hja pool ning lo\u0303unas Senzo Mall kaubakeskuse u\u0308mbruses. La\u0308hedal asuvad muuhulgas kuulsad Makadi puhkusekeskused (vaid 25 km Hurghadast) Makadi Bay ja Madinat Makadi. Hurghada piirneb kahe teise Punase mere kuurordiga: 22 km po\u0303hja pool on El Gouna ja 45 km lo\u0303una pool Safaga ning Soma Bay oma puutumatute korallrahude ja pikkade liivarandadega. Siia tulevad meelsasti mereseikluste otsijad ja sukeldujad."}, {"text_idx": "#000008", "text": "Hurghada vaimustav o\u0308o\u0308elu on kirevam kui mujal Egiptuses: diskoteegid, baarid, hubased restoranid ja kohvikud, kus pakutakse liha, kala-s\u030cas\u030clokki, mereande ning teisi idamaise ja rahvusvahelise ko\u0308o\u0308gi roogasid. Hurghada meelitab puhkama ko\u0303iki, so\u0303ltumata eelistustest. Surfajad, sukeldujad, safarihuvilised, ratsutajad, romantilised paarid, o\u0308o\u0308elu nautijad, gurmaanid, ostlejad jne - siin leidub po\u0303nevat tegutsemist igale maitsele."}, {"text_idx": "#000009", "text": "Sharm el Sheikh - Egiptuse paradiis"}]